John Snorri Sigurjónsson

John Snorri Sigurjónsson (fæddur 20. júní 1973, látinn í febrúar 2021) var íslenskur fjallgöngumaður. 
Árið 2017 varð hann fyrsti Íslendingurinn til að klífa tindana Lhotse (fjórða hæsta fjalls heims) og K2 (næsthæsta fjalls heims).  
Hann lést árið 2021 á K2, en hann stefndi á að vera meðal þeirra fyrstu til að klífa K2 að vetrarlagi. 

 Fjallgönguferill 

 Hvítfjall (Mont Blanc; 4.808 metrar) árið 2011
 Ama Dablam (6.812 metrar) árið 2015
 Elbrus (5.642 metrar) árið 2016
 Lhotse (8.516 metrar) árið 2017 (fyrsti Íslendingurinn á toppinn)
 K2 (8.611 metrar) árið 2017 (fyrsti Íslendingurinn á toppinn)
 Broad Peak (8.047 metrar) árið 2017
 Matterhorn (4.478 metrar) árið 2018
 Breithorn (4.164 metrar) árið 2018
 Pollúx (4.092 metrar) árið 2018
 Manaslu (8.156 metrar) árið 2019

 Veturganga á K2 
Í janúar 2020 ætlaði John Snorri sér að verða fyrstur til að klífa K2 að vetrarlagi, en þurfti að hætta við.

Nepalskur hópur náði þessu markmiði í janúar 2021, en John Snorri hélt sig við áætlun sína og lagði af stað 21. janúar 2021 á K2.

Þann 5. febrúar 2021 slitnaði samband við hóp Johns Snorra og var lítil von að meðlimirnir fyndust á lífi. Hópurinn samanstóð af John Snorra, Juan Pablo Mohri frá Síle og feðgunum Ali Sadpara og Sajid Ali Sadpara frá Pakistan. Þegar myrkrið skellur á er lítil von um að John finnist á lífi Vísir. Skoðað 8/2 2021
Pakistönsk stjórnvöld töldu þá af þann 18. febrúar.John Snorri, Ali og Juan Pablo formlega taldir af Vísir, skoðað 18. febrúar, 2021

Lík Johns Snorra og félaga hans fannst í 7.800 metra hæð í lok júlí. Vísbendingar voru að þeir hefðu verið á niðurleið frá toppnum. Á hendi yfirvalda hvort lík Johns verði sótt Rúv, sótt 27/7 2021

 Ævi 
John Snorri fæddist við Ölfus. Hann var kvæntur sex barna faðir.

Hann var framkvæmdastjóri fyrirtækisins Proxima sem seldi fasteignir í Búlgaríu.

 Tenglar 

 johnsnorri.com 

Tilvísanir
Flokkur:Íslenskir fjallgöngumenn
Flokkur:fólk fætt árið 1973
Flokkur:Fólk dáið árið 2021